**Δελτίο τύπου**

**Νηπιαγωγεία του Δήμου Αγρινίου συμμετέχουν δυναμικά στη δράση που διοργανώνεται πανελληνίως από το** Πανεπιστήμιο Ιωαννίνων και υπό την αιγίδα του Υπουργείου Παιδείας**.** Η δράση έχει πανελλήνιο χαρακτήρα και συμμετέχουν σχολεία από όλη την Ελλάδα.

Η δράση έχει σκοπό την ευαισθητοποίηση των μαθητών/τριών και της ευρύτερης κοινωνίας κατά της βίας τόσο στο σχολείο όσο και σε άλλα κοινωνικά/θεσμικά πλαίσια όπως είναι η οικογένεια, η εργασία, ο αθλητισμός, κ.λπ.

Στόχοι της δράσης είναι οι μαθητές/τριες:

-να ορίζουν τη βία και τον εκφοβισμό

-να αναγνωρίζουν φαινόμενα βίας και εκφοβισμού και τις μορφές τους

-να κατανοούν τα συναισθήματα της βίας και του εκφοβισμού

-να αναφέρουν φαινόμενα βίας και εκφοβισμού

-να αξιολογούν θετικά το σπάσιμο της σιωπής σε φαινόμενα βίας και εκφοβισμού

-να χρησιμοποιούν ειρηνικές πρακτικές επίλυσης των συγκρούσεων

Το σπάσιμο των μπαλονιών συμβολίζει το σπάσιμο της σιωπής ενάντια στη βία και το ταυτόχρονο σπάσιμο των μπαλονιών συμβολίζει ότι ενώνουμε τις φωνές όλοι/ες μαζί.

**Την Τετάρτη 6 Μαρτίου 2024 και ώρα 11:00 π.μ: «Σπάμε τη Σιωπή, Ενώνουμε τις Φωνές μας Ενάντια στη Βία και στον Εκφοβισμό» στην κεντρική πλατεία του Αγρινίου**

**Συμμετέχοντα νηπιαγωγεία:**

* 1ο Νηπιαγωγείο Αγρινίου
* 5ο Νηπιαγωγείο Αγρινίου
* 14οΝηπιαγωγείο Αγρινίου
* 16ο Νηπιαγωγείο Αγρινίου
* 18οΝηπιαγωγείο Αγρινίου
* 23οΝηπιαγωγείο Αγρινίου
* 2ο Αγ.Κων/νου
* Ειδικό Νηπιαγωγείο Αγρινίου «Μαρία Δημάδη»
* Νηπιαγωγείο Δοκιμίου
* Νηπιαγωγείο Καστρακίου
* Νηπιαγωγείο Στράτου